ปวดท้องตรงกลางปวดลงจนไปถึงที่อวัยวะเพศ ปวดท้องคล้ายๆปวดอึมากๆๆๆๆแต่อึไม่ออกปวดจนตัวงอเลยคะ อยากทราบว่าเกิดจากสาเหตุอะไร
สวัสดีค่ะ การปวดท้องดังกล่าวมาอาจเกิดได้จาก-ลำไส้อักเสบ ทำให้ปวดท้องบิด ถ่ายเหลว-ลำไส้แปรปรวน กรณีเป็นเรื้อรังมากกว่า 1 เดือน และมีการขับถ่ายเปลี่ยนแปลง-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดการให้ได้การวินิจฉัยที่แน่นอนจำเป็นต้องตรวจร่างกายอย่างละเอียดโดยแพทย์ หากอาการสัมพันธ์กับเรื่องการขับถ่าย จะนึกถึงโรคเกี่ยวกับทางเดินอาหารมากที่สุดการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากปวดเรื้อรัง ปวดมากขึ้นเรื่อยๆจนรบกวนการใช้ชีวิตประจำวัน ร่วมกับมีเลือดออกจากช่องคลอด ปัสสาวะแสบขัด ควรรีบไปพบแพทย์